- Det er helt urimeligt, at Aalborg slet ikke kompenseres for ekstraudgifter til den kollektive trafik på grund af indførelsen af en ny dieselafgift. Det mener Enhedslistens fungerende trafikpolitiske ordfører, nordjyden Per Clausen. Det er den nye dieselafgift, der rammer rutebilejerne hårdt på pengepungen. I flere regioner overvejes det at nedlægge ruter. - Regeringen har sagt, at den vil holde kommuner og regioner skadesløse, men kompensationen gives så skævt, at ikke mindst Aalborg rammes hårdt. Det er helt urimeligt, siger Per Clausen Enhedslisten vil derfor stille forslag om, at kompensationen ændres, sådan at regioner og kommuner får dækket deres reelle udgifter.

Opsummering:
Enhedslisten kræver reel kompensation for dieselafgift